rejauldu/bengali-wikipedia huggingface dataset:
প্যারীসুন্দরী দেবী অবিভক্ত নদিয়া জেলার নীল বিদ্রোহের নেত্রী। ইনি কুখ্যাত নীলকর কেনীর বিরুদ্ধে বৃহৎ কৃষক সংগ্রামে নেতৃত্ব দেন।   প্রথম জীবন  প্যারীসুন্দরী দেবী ছিলেন নি:স্বন্তান বিধবা। তার বিবাহ হয় কৃষ্ণনাথ সিংহের সাথে। অল্প বয়েসেই বিধবা হন। তার পিতা রামানন্দ সিংহ ছিলেন কুমারখালী ইংরেজ রেশম কুঠির নায়েব। পরে মুর্শিদাবাদ নবাবের কাছে কাজ করার সময় মীরপুর এলাকায় জমিদারীর পত্তন করেন। কুষ্টিয়া জেলার মিরপুর থানার সদরপুরে ছিল তাদের আদি বসতি। তার কনিষ্ঠা কন্যা প্যারীসুন্দরী পিতার জমিদারির অর্ধাংশ লাভ করেন। ছোটবেলা থেকে মেধাবী ও পিতার বিষয়সম্পত্তি দেখাশোনায় পটু ছিলেন।   নীলকরের অত্যাচার  টমাস আইভান কেনী নামক নীলকর সাহেবের ক্রমাগত অত্যাচারে প্যারীসুন্দরীর প্রজারা অতিষ্ঠ হয়ে পড়ে। কুষ্ঠিয়ার বিস্তীর্ণ অঞ্চলে কেনীর দৌরাত্ম্য বৃদ্ধি পায়। সে জোরপূর্বক নীল চাষ করাতে থাকলে প্রজারা প্যারীসুন্দরীর কাছে প্রতিকারের আর্জি জানায়। কিন্তু প্যারীসুন্দরীর লাঠিয়ালদের পরাজিত করে কেনী তার ভাড়লকুঠি লুঠ করে ও অত্যাচারের মাত্রা বৃদ্ধি করে। মীর মশাররফ হোসেন তার 'উদাসীন পথিকের মনের কথা' বইতে কেনীর অত্যাচারের কাহিনী তুলে ধরেছেন।   বিদ্রোহে নেতৃত্ব  কেনীকে সমুচিত জবাব দিতে প্রজা চাষী মজুর, হিন্দু মুসলমান নির্বিশেষে একজোট করেন তিনি। তার ভরসায় বিপুল জনতা কেনীর শালঘর মধুয়ার কুঠি আক্রমণ করে এবং কেনী পালিয়ে বেঁচে যায়। কেনী প্যারীসুন্দরীর বিরুদ্ধে মামলা করলে তিনি সগর্বে বলেন "আমার লাঠিয়াল কুঠি লুঠ করেছে জেনে আমার সুখবোধ হচ্ছে, বাঙালীর মেয়ে সাহেবের কুঠি লুঠ করেছি এর চেয়ে বেশি সুখের আর কি আছে" এই ঘটনায় অপমানিত কেনী ঘোষণা করেন প্যারীসুন্দরীকে জ্যান্ত ধরে আনলে একহাজার টাকা পুরস্কার দেবে ও এই মহিলাকে সে কুঠিতে মেম সাজিয়ে রাখবে। এতে বিন্দুমাত্র না দমে সাহসী প্যারীসুন্দরী পাল্টা ঘোষণা করেন কেনীর মাথা যে এনে তার সামনে রাখবে, তাকে তিনি দেবেন একহাজার টাকার তোড়া। কৃষক জনতা ও প্যারীসুন্দরীর লাঠিয়াল আবার কেনীর কুঠি আক্রমণ করে ধুলিস্বাত করে। কেনী পালিয়ে বাঁচলেও দারোগা মহম্মদ বক্স খুন হয় প্রজাদের হাতে।    মামলা  এবার প্যারীসুন্দরীর বিরুদ্ধে সরকারী মামলা শুরু হয়। বিচারের প্রহসনান্তে ইংরেজ সরকার তার সমুদয় সম্পত্তি অধিগ্রহণ করে। প্যারীসুন্দরী এর বিরুদ্ধে অ্যাপিল করেন ও বহু টাকা ব্যয় করে জমিদারী ফেরত পান যদিও ঋনভারে জর্জরিতা হয়ে তাকে জমিদারীর বিরাট অংশ পত্তনীবন্দোবস্ত করে দিতে হয়। পরে তার দত্তক পুত্র তারিনীচরন সিংহকে দান করে দেন। এই নির্ভীক নারী ক্ষমতাবান নীলকর সাহেবের বিরুদ্ধে যে বিরাট অসম যুদ্ধ পরিচালনা করেছিলেন তা ভারতের কৃষক আন্দোলনের ইতিহাসে এক গুরুত্বপূর্ণ স্থান অধিকার করে। ড. আবুল আহসান চৌধুরী লিখেছেন 'প্যারীসুন্দরী প্রজাদরদী, স্বদেশপ্রান ও অসাম্প্রদায়িক চেতনায় লালিত এক অসামান্য জননেত্রী'।   তথ্যসূত্র   বিষয়শ্রেণী:নীল বিদ্রোহ বিষয়শ্রেণী:ভারতীয় বিপ্লবী বিষয়শ্রেণী:নারী বিপ্লবী বিষয়শ্রেণী:কুষ্টিয়া জেলার ব্যক্তি
ধীরেন্দ্রলাল বড়ুয়া (? - ১২ জানুয়ারি, ১৯৩৪) চট্টগ্রাম  যুববিদ্রোহের একজন কিশোর শহীদ।   বিপ্লবী কার্যাবলী  ধীরেন্দ্রলাল বড়ুয়া জৈষ্ঠপুরা গ্রামের একজন স্কুলপড়ুয়া। তিনি ছিলেন মাস্টারদা সূর্যসেনের বিপ্লবী দলের একজন কিশোর সদস্য। চট্টগ্রাম বিদ্রোহের বিপ্লবীদের আশ্রয় দেওয়া এবং ১৯৩৩ খ্রিষ্টাব্দের নভেম্বর মাসে চট্টগ্রাম জেল সংলগ্ন এলাকায় মিছিল করার অপরাধে তার কারাদণ্ড হয়।   মৃত্যু  চট্টগ্রাম জেলে বন্দী অবস্থায় মাস্টারদা ও তারকেশ্বর দস্তিদারের ফাঁসির কিছু পূর্বে ধীরেন্দ্রলাল ও সহ বন্দীরা মাস্টারদার নামে জয়ধ্বনি ও বন্দে মাতরম্‌ স্লোগান দিতে থাকেন। স্লোগান দেওয়ার অপরাধে কারারক্ষীরা তাকে অমানুষিক প্রহার ও নির্যাতন করে। এর ফলে তার মৃত্যু হয়।   তথ্যসূত্র   বিষয়শ্রেণী:১৯৩৪-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:চট্টগ্রাম জেলার বিপ্লবী বিষয়শ্রেণী:বাংলাদেশী বৌদ্ধ বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি বিপ্লবী বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মেছড়া ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৪১.৪৫ বর্গকিমি (১৬.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,০০০ জন জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১২টি।  গ্রাম ও জনসংখ্যা   বেতুয়া                ৯৪৫ জন  শুড়ি মেছড়া       ১২৭৫ জন  খামার পাড়া        ৫২৫ জন  হাট পাড়া           ৪৭৫ জন  পার মেছড়া        ৩৫০ জন  মল্লিকপাড়া         ৪২৫ জন  জয়কৃষ্ণপাড়া       ৩০০ জন  ক্ষিদিপুর              ২২০ জন  খারুয়া              ২০০ জন  কেছুয়াহাটা            ২০৭ জন  মাটিকোড়া             ৪০০ জন  গোটিয়া             ৪৭২৫ জন  হাড়িভাঙ্গা          ২১১০ জন  সাচালিয়া           ১৬২১ জন  আকনাদিঘী         ৩৪৭৯ জন  তেঘড়ী             ৩১৭৫ জন  বালিয়ামেন্দা        ১৪৫০ জন  নিয়োগেীবাড়ী        ১৭০৭ জন  রূপসা      ৮১০৫ জন  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:সিরাজগঞ্জ সদর উপজেলার ইউনিয়ন
মূসার সহিফা () হলো মূসার ওপর অবতীর্ণ কুরআনে দু'বার উল্লেখিত ধর্মগ্রন্থ। এগুলো ইসলামের ধর্মীয় ধর্মগ্রন্থগুলোর (আসমানি কিতাবের) অন্যতম। এখন বিশ্বাস করা হয় যে সেসব কিতাব বিকৃত হয়েছে বা হারিয়ে গিয়েছে। এই ধর্মগ্রন্থগুলি, মুসলমানদের মতে, তা মূল কিতাব তাওরাত নয়। বরং তা একটি সহিফা।   তবে একটি প্রাচীন পাঠ্যে উল্লেখ করা হয়েছে যে, সহিফাগুলো মূসার নিজের এবং তার অনুসারীদের দ্বারা লিখিত যা তার নবুয়ত জীবনে প্রাপ্ত অনুপ্রেরণামূলক কিছু প্রকাশনা যা কিনা তার মৃত্যুর পরেও লেখা হয়েছিল।  পটভূমি কুর’আনে দুটি মক্কি সূরায়, ইব্রাহিমের এবং মূসার কিতাবের কথা উল্লেখ করা হয়েছে। এগুলোকে ঐশ্বরিক গ্রন্থ হিসেবে বিবেচনা করা হয়। উক্ত সূরা ইশ্বরের বার্তার সত্যতা এবং ইব্রাহিম ও মূসার কাছে প্রেরিত বিধি-বিধানের অস্তিত্বের সত্যতা উল্লেখ করে। এগুলোকে সচরাচর সুহুফ বা (বহুবচনে) সহিফা বলে উল্লেখ করা হলেও আবদুল্লাহ ইউসুফ আলি, মারমাদুখে পিকথল প্রমূখ অনুবাদকগণ এগুলোকে "ইব্রাহিম ও মূসার কিতাব" হিসেবে অনুবাদ করেছেন।Marmaduke Pickthall, The Meaning of the Glorious Qur'an [মহিমান্বিত কুর’আনের অর্থ]; Abdullah Yusuf Ali, The Holy Qur'an: Text, Translation and Commentary [পবিত্র কুর’আন: পাঠ, অনুবাদ, ব্যাখ্যা]  কুর’আনে উল্লেখ মূসা, যিনি ইসলাম ধর্মমতে আল্লাহর ধার্মিক নবী ছিলেন, তার জীবদ্দশায় অনেকগুলি অলৌকিকতা লাভ করেছিলেন - যার বিষয়বস্তু এই কিতাবে থাকতে পারে বলে ধারণা করা হয়।     {{quote|"'...নাকি তাকে (তা) অবগত করা হয়নি মূসার কিতাবে? এবং ইব্রাহিমের কিতাবে; যে তার দায়িত্ব পালন করেছিল?| কুর’আন, সূরা ৫৩ (আল-নাজম), আয়াত ৩৬-৩৭}}  পরিচিতি অনেক পণ্ডিতই অনুমান করেছেন যে "মূসার বইগুলো (সহিফা)" বলতে তার ওপর নাযিলকৃত তাওরাত বা অন্যান্য ধর্মগ্রন্থকে বোঝায় কিনা। কিন্তু ইসলামি বিশ্বাস যে, তাওরাত মূসার ওপর অবতীর্ণ মূল একক কিতাব ছিল, অনেকেই মনে করেন বই শব্দটির বহুবচনবাচক সহিফা শব্দটির উল্লেখ থাকায় তা তাওরাতকে বোঝায় না। কুরআনের ভাষ্যকার আবদুল্লাহ ইউসুফ আলী উল্লেখ করেছেন যে, এটি ইসরাঈলের হারিয়ে যাওয়া (বিকৃত হওয়া) বইয়ের সম্ভাব্য উল্লেখ হতে পারে, যা বাইবেলে উল্লিখিত।  তবে এটি সুপরিচিত যে ইহুদিরা সাধারণত তাওরাতকে মূসার পাঁচটি খণ্ডের পুস্তক বলে উল্লেখ করে। সবচেয়ে উল্লেখযোগ্যভাবে, পঞ্চম গ্রন্থ ডিউটারোনমি'' বিভিন্ন দিক থেকে স্বতন্ত্র এবং এটিকে 'মিশনেহ তাওরাত' হিসাবে উল্লেখ করা হয় যা তাওরাতের পর্যালোচনা হিসেবে বিবেচ্য। এখানে একটি প্রাচীন নির্দেশিকাও রয়েছে যাতে বলা হয়েছে, ধর্মীয় লেখকদের (ইহুদিদের কথিত পঞ্চখণ্ডের তাওরাতের) প্রতিটি বইয়ের মাঝে চারটি লাইন ফাঁকা রেখা রেখে দেওয়ার প্রচলন আছে। এই রীতিনীতি মুহাম্মদের কয়েকশো বছর পূর্বে প্রণীত করেছিলেন। এই কারণেই মেনে নেয়া যায় না যে, কুর'আনে সহিফা বলতে তাওরাতকে বোঝানো হয়েছে।  আরও দেখুন  তাওরাত  আসমানী কিতাব  তথ্যসূত্র  বিষয়শ্রেণী:ইসলামি গ্রন্থ বিষয়শ্রেণী:ইসলাম
লেবাননওয়্যার ১৯৯৯ সালে প্রতিষ্ঠিত একটি ইংরেজি সংবাদপত্র, যার সদর দপ্তর লেবাননের বৈরুতে। এটি লেবানন, মধ্যপ্রাচ্য এবং বিশ্বের বিভিন্ন দেশের খবর প্রদান করে। এটি ২০১৫ সালে বন্ধ করে দেয়া হয়।   ইতিহাস  লেবানন ওয়্যার এন্টারপ্রাইজ ১৯৯৯ সালে লেবাননওয়্যার চালু করে। সংবাদপত্রটির প্রকাশকও ছিল লেবানন ওয়্যার এন্টারপ্রাইজ, যার একটি স্বাধীন অবস্থান রয়েছে। ফরিদ চেদিদ লেবাননওয়্যারের প্রধান সম্পাদক ছিলেন।   বিষয়বস্তু  লেবাননওয়্যার প্রায় ৩৬০০টি সূত্রের উপর ভিত্তি করে লেবানন, মধ্যপ্রাচ্য এবং বিশ্বে সর্বশেষ সংবাদ প্রদান করে এবং সেই সাথে খবরের গভীর বিশ্লেষণও করে।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ইংরেজি ভাষার ওয়েবসাইট বিষয়শ্রেণী:বিলুপ্ত ওয়েবসাইট বিষয়শ্রেণী:লেবাননের বিলুপ্ত সংবাদপত্র বিষয়শ্রেণী:এশিয়ার সংবাদপত্র অসম্পূর্ণ বিষয়শ্রেণী:লেবাননের ইংরেজি ভাষার সংবাদপত্র
হরণী ইউনিয়ন বাংলাদেশের নোয়াখালী জেলার অন্তর্গত একটি সাবেক প্রশাসনিক এলাকা।   অবস্থান  নোয়াখালী জেলার অন্তর্গত হাতিয়া উপজেলার মূল দ্বীপের উত্তর-পশ্চিমের উপদ্বীপের উত্তরাংশে ছিল হরণী ইউনিয়নের অবস্থান। এ ইউনিয়নের দক্ষিণে ছিল চর কিং ইউনিয়ন; পূর্বে হাতিয়া চ্যানেল ও সুখচর ইউনিয়ন; উত্তরে মেঘনা নদী, চানন্দী ইউনিয়ন (বর্তমানে বিলুপ্ত) ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার তজুমদ্দিন উপজেলার সোনাপুর ইউনিয়ন।   ইতিহাস  হরণী ইউনিয়ন ছিল হাতিয়া উপজেলার আওতাধীন ১নং ইউনিয়ন পরিষদ, মেঘনা নদীর ভাঙ্গনের ফলে এটি বর্তমানে বিলুপ্ত।   আরও দেখুন   হাতিয়া উপজেলা।   তথ্যসূত্র    বহিঃসংযোগ   বিষয়শ্রেণী:হাতিয়া উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
thumb|ন্যাটোর সামরিক বাহিনী একটি রাষ্ট্রের সামরিক বাহিনী হলো ঐ রাষ্ট্রের সরকার নিয়ন্ত্রিত প্রতিরক্ষা ও আক্রমণকারী বাহিনী এবং এর সাথে সম্পর্কযুক্ত সংস্থা সমূহ। রাষ্ট্রের পররাষ্ট্র ও স্বরাষ্ট্রনীতির উপর তাদের অস্তিত্ব নির্ভর করে। কিছু কিছু দেশের সামরিক বাহিনীতে আধাসামরিক বাহিনী অন্তর্ভুক্ত। রাষ্ট্রের রাজনৈতিক লক্ষ বাস্তবায়নের উদ্দেশ্যে সামরিক বাহিনী ব্যবহৃত হয়।  সামরিক বাহিনীর ব্যবহার শিক্ষাকে সামরিক বিজ্ঞান বলে। ব্যাপক অর্থে, সামরিক বিজ্ঞান আক্রমণ ও প্রতিরক্ষাকে তিনটি “স্তরে” বিবেচনা করে: স্ট্র্যাটিজি, অপারেশনাল ওয়ারফেয়ার এবং কৌশল (tactics)। তিনটি স্তরেই লক্ষ বাস্তবায়নের জন্য শক্তি প্রয়োগ ব্যবস্থা আলোচিত হয়।  থাম্ব|250x250পিক্সেল|বিভিন্ন দেশে সামরিক বাহিনীর সক্রিয় সদস্য সংখ্যা (২০০৯) সামরিক শব্দের দুটি ব্যাপক অর্থ আছে। প্রথম অর্থে, সৈন্য ও সৈন্য সমাবেশ বোঝায়। দ্বিতীয় অর্থে, সামরিক বাহিনীকে সামগ্রিকভাবে বোঝায়। বহু বছরে মিলিটারি ইউনিটগুলো বিভিন্ন আকার ও আকৃতি লাভ করেছে। মিলিটারি ইউনিটগুলো, সামন্তরাজের নেতৃত্বে লড়াইয়ের জন্য গুটিকয় সাধারণ কৃষকের সমন্বেয় গঠিত মধ্যযুগীয় দলের মত ক্ষুদ্র আয়তন হতে, ১৯৪৪ সালের ডি-ডে’র জন্য গঠিত অধিক্রম বাহিনীর মত বৃহৎ আয়তন পর্যন্ত হয়ে থাকে। এগুলো সাকা জুলুর ইম্পির মত কঠোরভাবে শৃঙ্খলাবদ্ধ হতে পারে, আবার নাইটস টেম্পলারের মত প্রায় স্বতন্ত্রও হতে পারে। কিছু রাষ্ট্র - যেমন স্পার্টা বা আধুনিক কালের প্রুশিয়া - সামরিক বিক্রমকে সরকারের কেন্দ্রে স্থান দেয়। সৈন্য সমাবেশের কার্যক্রম ইতিহাসের সুরু থেকে হয়ে আসছে।  বর্তমান কালে, যুদ্ধ ও অন্যান্য দ্বন্দ্ব রাজনৈতিক ভূ-অবস্থানে ব্যাপক পরিবর্তন এনেছে। অনেক সাম্রাজ্যের আবির্ভাব ও পতন সাধন; নতুন রাষ্ট্রের গঠন ও বিলুপ্তি সাধন হয়েছে। ব্যাপক সামাজিক পরিবর্তন সাধিত হয়েছে এবং সামরিক শক্তি আন্তর্জাতিক রাজনীতিতে এখনও আধিপত্য করছে। বর্তমান সমাজে সামরিক ভূমিকা পূর্বাপেক্ষা অধিক বৃদ্ধি পেয়েছে।   শব্দের ব্যুৎপত্তি ও কিছু সংজ্ঞা   সামরিক বিজ্ঞান  সামরিক বিজ্ঞান হলো সামরিক প্রক্রিয়া, প্রতিষ্ঠান এবং আচরণ, যুদ্ধবিগ্রহের গবেষণা সহ, এবং সংগঠিত জোরপূর্বক বল প্রয়োগ সম্পর্কিত পাঠ। এটি মূলত নীতি, পদ্ধতি এবং জাতীয় প্রতিরক্ষা নীতির সাথে সামঞ্জস্যপূর্ণভাবে সামরিক সামর্থ্য সৃষ্টির অনুশীলনের উপর জোর দিয়ে থাকে।   সামরিক ইতিহাস  প্রাচীনকাল থেকে সংঘর্ষের মাধ্যমে ইতিহাসের গতি বয়ে চলেছে। যুদ্ধের প্রেক্ষাপট, যুদ্ধাস্ত্রের বিবর্তন, সামরিক বাহিনীর প্রকৃতি ও সমরকুশলতা, যুদ্ধের প্রকৃতি ও প্রভাবকে তুলে ধরা হল সামরিক ইতিহাস।   সামরিক বাহিনী ও সমাজ   সংগঠন ব্যবস্থা  সুফল ও ব্যয়  আরও দেখুন  সামরিক সংগঠন  সামরিক ইতিহাস  সামরিক বিজ্ঞান  সামরিক আইন  বহিঃসংযোগ  সেন্টার ফর ডিফেন্স ইনফরমেশন  ফেডারেশন অফ আমেরিকান সায়েনটিস্ট  The Armed Forces Benefits Organization  বিষয়শ্রেণী:সামরিক বিষয়শ্রেণী:মূল বিষয়ের নিবন্ধ বিষয়শ্রেণী:প্রতিরক্ষা বিষয়শ্রেণী:সরকারি প্রতিষ্ঠান বিষয়শ্রেণী:আন্তর্জাতিক নিরাপত্তা বিষয়শ্রেণী:জাতীয় নিরাপত্তা
২০০৮ আসাম বোমা বিস্ফোরণ ৩০ অক্টোবর গুয়াহাটি এবং পশ্চিম আসামের প্রতিবেশী অঞ্চল সমূহে সংঘটিত হয়েছিল। প্রতিবেদনসমূহের মতে প্রায় ১৮টি বোমার বিস্ফোরণ ঘটে, যার ফলে কমপক্ষে ৬১জন মানুষ নিহত হয় এবং ৪৭০জনেরও অধিক মানুষ আহত হয়।One arrested for Assam serial blasts  বোমা আক্রমণ  কেন্দ্রীয় মন্ত্রী সাকীল আহমেদ নিশ্চিত করে বলেন ১০টা বিস্ফোরণ ঘটে, যদিও অন্যান্য প্রতিবেদনসমূহের মতে বোমার তালিকা ১৮ টি পর্যন্ত হতে পারে। বিস্ফোরণে গুয়াহাটি, বরপেটা রোড, বঙাইগাঁওএবং কোকরাঝার কে কাঁপিয়ে তুলেছিল।  বিস্ফোরণে গুয়াহাটির পানবাজার,  ফাঁসি বাজার এবং গণেশগুরির নিসিনা এলাকাও কাঁপিয়ে তোলে যার জন্যে বাজারে এবং কার্যালয়ে যাওয়া মানুষে ভর্তি হয়ে পড়ে। কোকরাঝারায় তিনটি বোমা এর একটা সম্ভবত হাতবোমা (গ্রেনেড), বরপেটায় রোডে দুটা বোমা এবং বঙাইগাঁওয়ে একটা বোমার বিস্ফোরণ ঘটে। ভারতীয় সংবাদ মাধ্যমের মতে দেওয়ালীর ছুটির ঠিক আগে এই অপ্রত্যাশিত ঘটনা ঘটে এজন্যে ভুক্তভোগীর সংখ্যা অধিক হয়। গণেশগুরির বোমাটি একটি গাড়ীতে রাখা ছিল এবং বিস্ফোরণটি আসামের মুখ্যমন্ত্রী  তরুণ গগৈর সরকারী বাসভবন থেকে ১০০মিটার দূরে সংঘটিত হয়।  গুয়াহাটিতে ৪১ জন, কোকরাঝারায় ২১জন এবং বরপেটা রোডে ১৫ জন মানুষের মৃত্যু ঘটে। নভেম্বরের ২ তারিখে আরো ৪ জন আহত লোক মৃত্যুবরণ করে। ৩ জনের গুয়াহাটি চিকিৎসা মহাবিদ্যালয় এ এবং অন্য একজনের বিশিষ্ঠ সামরিক চিকিৎসালয় এ দেহাবসান ঘটে। অন্য ২০জনের অবস্থা সংকটজনক ছিল।   নিরাপত্তা বিভাগের মতে বিপুল পরিমাণের বিস্ফোরক যেমন আ ডি এক্স  এবং অন্যান্য সি- ৪র নিশানা "প্লাস্টিক বিস্ফোরক" হিসেবে ব্যবহার করা হয়েছিল। বিস্ফোরণটি ঘটানোর জন্যে সময়-যন্ত্র (Timer) ব্যবহার করা হয়েছিল বলে সন্দেহ করা হয় যেহেতু সকল বিস্ফোরণ ১৫ মিনিটের ভিতর সংঘটিত হয়েছিল। অনুসন্ধানে মোটর সাইকেল ব্যবহারো সন্দেহ করা হয়েছিল। কিন্তু আসাম নিরাপত্তা বাহিনীর প্রধান পরিচালক আর.এন. মাথুরের ভাষ্যমতে অধিকসংখ্যক বোমা গাড়ীতে সংযুক্ত করা হয়েছিল।  তাৎক্ষণিকভাবে মৃত ছাড়াও হতাহতের ভিতর ৭জন ঐ রাতেই মৃত্যুমুখে ঢলে পরে।  তাৎক্ষণিক পরিণতি   বোমা বিস্ফোরণের পরপরই আসাম সরকার কঠোর সতর্কতা জারি করে এবং সম্ভাব্য চাঞ্চল্যকর পরিস্থিতি নিয়ন্ত্রণে আধাসামরিক বাহিনী ডেকে পাঠায়।  পরিণাম  তদন্ত  অপরাধী  প্রতিক্রিয়া   কেন্দ্রীয় প্রতিক্রিয়া  আন্তর্জাতিক প্রতিক্রিয়া   আরও দেখুন   ২০০৯ সালের গুয়াহাটির বিস্ফোরণ  তথ্যসূত্র  বিষয়শ্রেণী:আসামে সন্ত্রাস বিষয়শ্রেণী:ভারতের ভবনে বোমা হামলা বিষয়শ্রেণী:ভারতের দাপ্তরিক ভবনে হামলা বিষয়শ্রেণী:ভারতের মার্কেটপ্লেসে হামলা বিষয়শ্রেণী:ভারতের সরকারি ভবন ও স্থাপনায় হামলা
আত-তাকওয়া মসজিদ বা আত-তাকওয়া গ্র্যান্ড মসজিদ হলো ১৯১৮ সালে প্রতিষ্ঠিত পশ্চিম জাভার সিরেবন শহরের একটি ঐতিহাসিক মসজিদ। বর্তমানে এটি সিরেবনের একটি জামাতীয় মসজিদ (জামে মসজিদ) এবং শহরের একটি প্রতীক হিসাবে বহুল পরিচিত। মসজিদটি ইসলামি শিক্ষার পাশাপাশি জনসেবা প্রদান করে। যেমন: রক্তদান এবং একটি বিনামূল্যের অ্যাম্বুলেন্স ইত্যাদি।   ইতিহাস  মসজিদটি কেজাকসান নামে একটি গ্রামে প্রতিষ্ঠিত হয়। প্রাথমিকভাবে, এটি দুটি বিভাগ নিয়ে গঠিত: প্রথমটি মসজিদের তাজুগ আগুং (বর্তমান: আত-তাকওয়া মসজিদ) নামে ব্যবহৃত হয় এবং অন্যটি আলুন-আলুন (বর্তমান: কেজাকসান স্কোয়ার) হিসাবে ব্যবহৃত হয়।  প্রথমে, মসজিদটির নামকরণ করা হয় তাজুগ আগুং নামে। কিন্তু, প্রাচীন কাঠামো এবং উপাসকদের ক্রমবর্ধমান চাহিদার কারণে "সিরেবন সিটি কাউন্সিল অব রিলিজিয়াস অ্যাফেয়ার্স" -এর প্রধান আর.এম. আরহাথা এর মাথায় একটি ধারণা আসে। তিনি তাজুগ আগুংকে সংস্কার করে এটির নাম পরিবর্তন করে আত-তাকওয়া মসজিদ রাখার প্রস্তাবণা করেন।  তাজুগ আগুং নামটি মোটামুটিভাবে "মহান মসজিদ" এর সাথে মিলে যায় এবং যেহেতু কাসেপুহানে বর্তমান কালের সাং সিপ্টা রাসার মহান মসজিদ নামে আগে থেকেই একটি মহান মসজিদ অবস্থিত ছিল, তাই কর্মকর্তারা "মহান মসজিদ" নামের দুটি মসজিদ থাকাকে অযৌক্তিক বলে মনে করেন। ১৯৫১ সালে মসজিদটির পুনর্নির্মাণ শুরু হয় এবং ১৯৬৩ সালে এটি আত-তাকওয়া নামে উদ্বোধন করা হয়।   স্থাপত্য  মসজিদটিতে জাভানিজ ইসলামি স্থাপত্য শৈলীর বৈশিষ্ট্য রয়েছে। যার একটি জুরাই ছাদ রয়েছে। এছাড়া, এতে চারটি ছোট মিনার এবং ৬৫ মিটার উচ্চতাবিশিষ্ট একটি প্রধান মিনার রয়েছে। সম্মুখভাগে প্রাধান্য পেয়েছে দুই-বাক্যের শাহাদাহ্‌ ক্যালিগ্রাফিসহ সোনালি রঙের শিলালিপি। শিলালিপিগুলো ব্রাজিলের আসল গ্রানাইটের উপরে কাচের-চাঙ্গা সিমেন্ট দিয়ে তৈরি। সাদা ফ্রেমটি প্রধান ফটকের সোনালি রঙকে আরও আকর্ষণীয় করে তোলে।  বাগানের ছয়টি স্তম্ভের উপর প্রদীপ দিয়ে সাজানো, যা ফটকের প্রবেশপথকে আরও আকর্ষনীয় করে। মসজিদের পুরো মেঝে ও দেয়ালে এবং সেইসাথে মসজিদের স্তম্ভগুলোতে গ্রানাইট ব্যবহার করা হয়। কলামগুলো ইসলামি স্থাপত্যের অলঙ্কারে সজ্জিত। তবে, অন্যান্য দালানের মতো মসজিদের দেয়ালগুলো কাচ-ঢাকা জানালা দিয়ে সজ্জিত নয়। ভেতরের ও বাইরের বাতাস নির্বিঘ্নে প্রবাহিত হওয়ার জন্য বড় জানালাগুলো খোলা রাখা হয়। রাস্তাসংলগ্ন চত্বরে ১০টি খেজুর গাছ লাগিয়ে মসজিদের বাইরে ছায়ার ব্যবস্থা করা হয়, যেগুলো উভয় পাশে দুটি ফোয়ারা দ্বারা সম্পৃক্ত।   আরও দেখুন    ইন্দোনেশিয়ায় ইসলামের বিস্তার   তথ্যসূত্র   বিষয়শ্রেণী:প্রধান মসজিদ বিষয়শ্রেণী:ইন্দোনেশিয়ার মসজিদ বিষয়শ্রেণী:ইসলামি স্থাপত্য বিষয়শ্রেণী:১৯১৮-এ প্রতিষ্ঠিত বিষয়শ্রেণী:১৯১৮-এ সম্পন্ন মসজিদ
Example output     For assistance with this template, leave a message at Template talk:Automatic taxobox.  Thanks for creating this page. Code should already be in the box below.  If not, click here to reset.  Wikipedia needs some taxonomic information before it can include "" in taxoboxes. Please enter the following, then press "Preview":   The rank of this taxon (latinized, e.g. subfamilia, clade) (More)   The taxon name as it should be displayed within a link. If the name of the link is the same as the way it should be displayed, leave alone the preformatted code (this will enter the name for you automatically). Show a taxon is extinct by adding  ; leave the extinct parameter blank otherwise.  (More)   The name (not page) of the parent taxon (in plain text, first letter only in capitals; e.g. Fungi, Cephalopoda, or in more unusual cases Leucoptera (plant) or Leucoptera (animal).  See Conventions. (More)  Any references that support the data that you've entered.(More)  If the taxon is not a kingdom, phylum, class, order, family, genus or species, but  should nevertheless be displayed in all descendant taxoboxes (this is not a common occurrence!), add the line |always_display=true (More)
গণহত্যামূলক ধর্ষণ হল যুদ্ধকালীন যৌন সহিংসতার একটি রূপ। যুদ্ধকালীন সময়ে শত্রুর বিরুদ্ধে একটি গণহত্যামূলক প্রচারণার অংশ হিসেবে এটি ।  আর্মেনিয়ান গণহত্যা গ্রীক গণহত্যা,   অ্যাসিরিয়ান গণহত্যা,   দ্বিতীয় চীন-জাপানি যুদ্ধ, হলোকাস্ট, বাংলাদেশের স্বাধীনতা যুদ্ধ,  ৩]     বসনিয়ান যুদ্ধ, রুয়ান্ডার গণহত্যা,   কঙ্গোলীয় সংঘর্ষ, দক্ষিণ সুদানের গৃহযুদ্ধ, ইয়াজিদি গণহত্যা, রোহিঙ্গা গণহত্যা ইত্যাদিতে গণধর্ষণ একটি অবিচ্ছেদ্য অংশ ছিল যা গণহত্যামূলক ধর্ষণের ধারণাটিকে আন্তর্জাতিক গুরুত্বে নিয়ে আসে।  যদিও যুদ্ধকালীন ধর্ষণ মানব ইতিহাস জুড়ে সংঘাতের একটি পুনরাবৃত্ত বৈশিষ্ট্য, তবে এটিকে সাধারণত সংঘাতের একটি উপজাত হিসাবে দেখা হয় এবং  সামরিক নীতির অবিচ্ছেদ্য অংশ নয়।    গণহত্যা বিতর্ক  কিছু পণ্ডিত যুক্তি দেন যে গণহত্যার অপরাধের প্রতিরোধ ও শাস্তি সংক্রান্ত কনভেনশনে বলা উচিত যে গণধর্ষণ একটি গণহত্যামূলক অপরাধ।  অন্যান্য পণ্ডিতদের মতে, গণহত্যামূলক ধর্ষণ ইতিমধ্যেই কনভেনশনের অনুচ্ছেদ দুই"...any of the following acts committed with intent to destroy, in whole or in part, a national, ethnical, racial or religious group, as such: এর সংজ্ঞায় অন্তর্ভুক্ত করা হয়েছে।  ।   সিওভান ফিশার যুক্তি দিয়েছেন যে জোরপূর্বক গর্ভধারণ এবং ধর্ষণ গণহত্যা নয়।   লিসা শার্লাচ যুক্তি দেন যে এই ধারণাটি খুবই সংকীর্ণ কারণ এই গণধর্ষণকে গণহত্যা হিসাবে সংজ্ঞায়িত করা উচিত নয়।    গণহত্যা হিসেবে ধর্ষণ  জাতিসংঘের নিরাপত্তা পরিষদের রেজোলিউশন ১৮২০ অনুযায়ী (২০০৮ সালে ঘোষিত) ধর্ষণ এবং অন্যান্য ধরণের যৌন সহিংসতা যুদ্ধাপরাধ, মানবতার বিরুদ্ধে অপরাধ বা গণহত্যার ক্ষেত্রে একটি সাংবিধানিক আইন গঠন করতে পারে।  অ্যামনেস্টি ইন্টারন্যাশনালের মতে, যুদ্ধের সময় ধর্ষণের ব্যবহার সংঘাতের উপজাত নয় বরং একটি পূর্ব পরিকল্পিত এবং ইচ্ছাকৃত সামরিক কৌশল।   সাংবাদিক এবং মানবাধিকার সংস্থাগুলি প্রাক্তন যুগোস্লাভিয়া, সিয়েরা লিওন, রুয়ান্ডা, লাইবেরিয়া, সুদান, উগান্ডা এবং গণতান্ত্রিক প্রজাতন্ত্রের কঙ্গোতে গৃহযুদ্ধের সময় সংঘাতের সময় গণহত্যামূলক ধর্ষণের প্রচারাভিযানগুলোকে নথিভুক্ত করেছে৷   এই গণধর্ষণের কৌশলগত উদ্দেশ্য দ্বিগুণ। প্রথমটি হল ভূমি থেকে জোরপূর্বক স্থানচ্যুত করার উদ্দেশ্য নিয়ে বেসামরিক জনগণের মধ্যে সন্ত্রাস সৃষ্টি করা।"In the context of genocide [...] violence against women may be aimed at the destruction of the integrity of the group through its women, who embody its genetic and cultural continuity."  যারা গণহত্যা প্রতিরোধ করতে পারে তাদের বাধ্য করার জন্যও  ধর্ষণ ব্যবহার করা হয়েছে।  দ্বিতীয়টি হল লক্ষ্যবস্তু জনসংখ্যাকে অপমান ও লজ্জার দ্বারা সম্ভাব্য প্রত্যাবর্তন এবং পুনর্গঠনের সুযোগকে হ্রাস করা এবং একটি লক্ষ্যযুক্ত গোষ্ঠীর সামাজিক সংহতি হ্রাস করা। এই প্রভাবগুলি  কৌশলগতভাবে গুরুত্বপূর্ণ, কারণ তাদের জন্য জমি থেকে লক্ষ্যবস্তু জনসংখ্যা অপসারণ করা প্রয়োজন। গণহত্যা হিসাবে ধর্ষণ এমন প্রচারণার জন্য উপযুক্ত যার সাথে জাতিগত নির্মূল এবং গণহত্যা জড়িত। কারণ এর লক্ষ্য হল লক্ষ্যবস্তু জনগোষ্ঠীকে ধ্বংস করা বা জোরপূর্বক অপসারণ করা এবং তারা যেন ফিরে না আসে তা নিশ্চিত করা।   গণহত্যামূলক ধর্ষণের একটি উদ্দেশ্য হল জোরপূর্বক গর্ভধারণ করা। যাইহোক, যারা সন্তান ধারণ করতে অক্ষম তারাও যৌন নির্যাতনের শিকার হয়। ভিকটিমদের বয়স শিশু থেকে আশি বছর বয়সী নারী পর্যন্ত হতে পারে।    তথ্যসূত্র   বিষয়শ্রেণী:ধর্ষণ বিষয়শ্রেণী:যৌন অপরাধ বিষয়শ্রেণী:যুদ্ধকালীন যৌন সহিংসতা বিষয়শ্রেণী:নারীর প্রতি অপরাধ
আজহার মুহাম্মদ উসমান (; জন্ম: ২৩ ডিসেম্বর, ১৯৭৫) একজন আমেরিকান কৌতুকাভিনেতা, অভিনেতা, লেখক এবং ভারতীয় বংশোদ্ভূত চলচ্চিত্র নির্মাতা। তিনি একজন প্রাক্তন অধ্যক্ষ, কমিউনিটি কর্মী ও আইনজীবী এবং "কমেডি এর আয়াতুল্লাহ" এবং "বিন লাহিন" হিসাবে তাকে উল্লেখ করা হয়ে থাকে। তিনি ত্রিভূজীয় আয়োজনে নির্মিত জনপ্রিয় কৌতুক ধারাবাহিক আল্লাহ মেড মি ফানির ৩ জনের মধ্যে অন্যতম একজন।   প্রথমিক জীবন  উসমান শিকাগোতে জন্মগ্রহণ করেন এবং তার শৈশবকাল বেশিরভাগই স্কোকি, ইলিনয়, মার্কিন যুক্তরাষ্ট্রের শিকাগোয় কেটেছে। ১৯৭০ এর দশকে উসমানের পশুচিকিত্সক পিতা জিয়া উসমান (আলিগড় মুসলিম বিশ্ববিদ্যালয় থেকে স্নাতক সম্পন্ন করেন) এবং গৃহিণী মা আত্তিয়া উসমান ভারতের বিহার ছেড়ে মার্কিন যুক্তরাষ্ট্রে চলে আসেন।   ব্যক্তিগত জীবন  উসমান একজন সুফি মুসলিম। তিনি তার বিবাহিত জীবনে ৪ সন্তানের জনক। তার স্ত্রী একজন আইনজীবী।   তথ্যসূত্র    বহিঃসংযোগ       বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:শিকাগোর অভিনেতা বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:ইলিনয়ের মুসলিম
শেরবত্সী কলেজ ভুটানের প্রথম স্বীকৃত কলেজ, যেটি উইলিয়াম ম্যাকির নেতৃত্বে ১৯৬৬ সালে জেসুইটসের একটি দল দ্বারা প্রতিষ্ঠিত।  ২০০৩ সালে, একটি নতুন নিয়ম তৈরির ফলে কলেজটি ভুটানের রাজকীয় বিশ্ববিদ্যালয়ের অংশ হয়ে ওঠে, যেখানে ভুটানের সকল সরকারি মাধ্যমিক বিদ্যালয়ও অন্তর্ভুক্ত করে।  শেরবত্সী কলেজটি পূর্ব ভুটানের ত্রাশিগ্যাং জেলার কাংলুং শহরে অবস্থিত।  কলেজটি বৃহত্তর এলাকা নিয়ে গঠিত। শেরবত্সী কলেজটি ইয়ংফুল্লা বিমানবন্দর থেকে মাত্র ১০ মিনিট রাস্তা দূরত্বে অবস্থিত। ‌  ভুটানের রাজকীয় সরকার শেরবত্সের স্নাতকদের প্রায় দুই-তৃতীয়াংশকে কর্মী হিসেবে নিয়োগ দেয়, বাকিরা বেসরকারি খাতে কাজ খুঁজে পেতে বা বেসরকারী সংস্থা (এনজিও)-এর জন্য কাজ করে থাকে।  বিভাগ শেরবত্সী কলেজ থেকে প্রতিবছর বিভিন্ন বিভাগে প্রায় ৩০০ শিক্ষার্থী স্নাতক সম্পন্ন করে। বিভাগ সমূহ: অর্থনীতি, ব্যবসা, কম্পিউটার বিজ্ঞান, দোজংখা, ইংরেজি, ভূগোল এবং বিজ্ঞান। এর মধ্যে সবচেয়ে উল্লেখযোগ্য বিজ্ঞান বিভাগ এর উদ্ভিদ বিজ্ঞান। হিমালয়ের কাছাকাছি অবস্থিত হওয়ায় জীব ও উদ্ভিদ বৈচিত্র সহজভাবে পর্যবেক্ষণ করা যায়।  ব্যবসা অধ্যয়ন বিভাগটি https://web.archive.org/web/20110706162637/http://www.gcbs.edu.bt/ গাইদু কলেজ অফ বিজনেস স্টাডিজ (জিসিবিএস)-এ স্থানান্তরিত করা হয়েছে, যা ভুটানের দ্বিতীয় সরকারি কলেজ এবং ছুখা দোজখখাগের অধীনে গেদুতে অবস্থিত। এই নতুন কলেজ ব্যবসা প্রশাসন এবং বাণিজ্য বিভাগ নিয়ে গঠিত।  কলেজটির ইতিহাস ভুটানের তৃতীয় রাজা, জিগমে দর্জি ওয়াংচুক ১৯৬৬ সালের জুনে শেরবত্সী স্কুল প্রতিষ্ঠার ভিত্তি স্থাপন করেন। ১৯৬৮ সালে যাজক উইলিয়াম ম্যাকি স্কুলটির প্রিন্সিপাল হিসেবে যোগ দিয়েছিলেন। ১৯৭৬ সালে স্কুলটি প্রাক-বিশ্ববিদ্যালয়ের বিজ্ঞান বিভাগের সাথে জুনিয়র কলেজে উন্নীত করা হয়। ১৯৭৮ সালে শিল্প ও ব্যবসা বিভাগ যোগ করা হয়।  ১৯৮৩ সালে শেরবত্সী কলেজ ভারতের দিল্লী বিশ্ববিদ্যালয়ের নিয়মানুসারে একটি অনুমোদিত কলেজ হয়ে উঠে এবং এর প্রথম অধ্যক্ষ ছিলেন গারল্ড ই লেক্লায়ার। পরবর্তীতে কানাডীয় কিছু যাজক সেখানে ইংরেজি ও বিজ্ঞান বিষয়ে শিক্ষাদান শুরু করে।  ২০০৩ সালে কলেজটি আরো ৯টি শিক্ষাপ্রতিষ্ঠানের সাথে মিলিত হয়ে ভুটানের রাজকীয় বিশ্ববিদ্যালয় প্রতিষ্ঠা করতে সাহায্য করে ভুটানের রয়েল ইউনিভার্সিটি। ব্যবসা ও অর্থনীতি বিভাগগুলো পরবর্তী কয়েক বছরে রয়েল ইনস্টিটিউট অফ ম্যানেজমেন্ট (রিম)-এ স্থানান্তরিত হবে।  সাহিত্য "বায়ন্ড দ্য স্কাই অ্যান্ড আর্থ" বইটিতে "জ্যামি জিপ্পা" শেরবত্সী কলেজে তার অভিজ্ঞতার বিস্তারিত বিবরণ প্রদান করে। তিনি কলেজ ফ্যাকাল্টি হিসেবে কর্মরত ছিলেন।  উল্লেখযোগ্য প্রাক্তন শিক্ষার্থী  চৌয়েদা জামতসো - জাতীয় সংসদের সদস্য‌। দামচো দর্জি - পররাষ্ট্রমন্ত্রী কেজাং দর্জি - গায়ক  উল্লেখযোগ্য অনুষদ জ্যামি জিপ্পা - লেখক/সাহিত্যিক। জর্জ থিংগামুটটিল - চলচ্চিত্র নির্মাতা। উইলিয়াম ম্যাকি (জেসুইট) - শিক্ষাবিদ।  তথ্যসূত্র  আরও দেখুন Sherubtse College website   বিষয়শ্রেণী:ভুটানের বিশ্ববিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ ভুটান